तेलंगाना CM की बेटी ने ED के समन के खिलाफ कोर्ट में अर्जी दी थी
Delhi Liquor Scam; Telangana CM K Chandrasekhar Rao's Daughter ED Office Update सुप्रीम कोर्ट शुक्रवार को दिल्ली शराब नीति केस में  ED के समन के खिलाफ के. कविता की याचिका पर सुनवाई करेगा। यह सुनवाई दोपहर 2 बजे होगी।
सुप्रीम कोर्ट शुक्रवार को दिल्ली शराब नीति केस में ED के समन के खिलाफ के. कविता की याचिका पर सुनवाई करेगा। यह सुनवाई दोपहर 2 बजे होगी। BRS लीडर और तेलंगाना CM के चंद्रशेखर राव की बेटी के कविता से मंगलवार को प्रवर्तन निदेशालय (ED) के दफ्तर में 10 घंटे पूछताछ की गई थी।
दरअसल, कविता ने 15 मार्च को सुप्रीम कोर्ट में याचिका लगाई थी कि नियमों के तहत ED एक महिला को पूछताछ के लिए अपने ऑफिस में नहीं बुला सकती। ED को पूछताछ करने के लिए उनके घर आना होगा। सुप्रीम कोर्ट ने इस मामले में 24 मार्च को सुनवाई करने को कहा था।
मंगलवार को ED दफ्तर रवाना होते समय उन्होंने दो बैग दिखाए थे, जिसमें कई मोबाइल फोन रखे थे। कविता का दावा था कि CBI ने उन पर जितने भी आरोप लगाए हैं, उनके खिलाफ सबूत इन मोबाइल फोन में हैं।
के. कविता पर साउथ कार्टेल का हिस्सा होने के आरोप
कविता पर आरोप है कि वे साउथ कार्टेल का हिस्सा थीं, जिसने रिश्वत देकर दिल्ली की शराब नीति में बदलाव कराए और पैसे कमाए। 11 मार्च को के. कविता से हैदराबाद के बिजनेसमेन अरुण रामचंद्रन पिल्लई के बयानों के बारे में पूछताछ की गई थी।
पिल्लई को इसी केस में गिरफ्तार किया गया है। उसे ‘साउथ ग्रुप' का फ्रंटमैन कहा जाता है। माना जाता है कि वह कविता का करीबी है। कविता के बयान को मनी लॉन्ड्रिंग एक्ट (PMLA) के तहत दर्ज किया गया था।
के कविता से जुड़ी ये खबरें भी पढ़ें...
BRS नेता के कविता की महिला कोटे में OBC-SC आरक्षण की मांग
तेलंगाना CM की बेटी के. कविता ने दिल्ली में 13 विपक्षी दलों के साथ बैठक की। इस दौरान उन्होंने संसद में बजट सत्र के दूसरे चरण में वुमन रिजर्वेशन बिल पेश करने की मांग की। मीटिंग के दौरान सिविल सोसाइटी के मेंबर भी शामिल थे। कविता ने कहा कि उनकी पार्टी भारत राष्ट्र समिति (BRS) का विश्वास है कि महिलाओं के लिए रिजर्वेशन के साथ-साथ कोटा के भीतर कोटा पर भी काम किया जाना चाहिए। पढ़ें पूरी खबर...
कविता बोलीं-चुनावी राज्यों में मोदी से पहले पहुंचती हैं एजेंसी, कांग्रेस करे गठबंधन
तेलंगाना के CM केसीआर की बेटी के कविता ने केंद्र सरकार पर जांच एजेंसियों का गलत इस्तेमाल करने का आरोप लगाया है। उन्होंने कहा कि जहां चुनाव होता है, वहां मोदी से पहले प्रवर्तन निदेशालय (ED) पहुंच जाती है। पूरी खबर पढ़िए...